open-index/open-wikipedia-markdown huggingface dataset:
יחסי אינדונזיה–מלזיה

**יחסי אינדונזיה–מלזיה** הם היחסים הדו-צדדיים בין אינדונזיה לבין מלזיה. אורך הגבול בין המדינות הוא 1,881 ק"מ.

## היסטוריה
ב-16 בספטמבר 1963, הוכרזה עצמאות מלזיה, שלחלקים ממנה (סבה וסארוואק) גבול משותף עם אינדונזיה. אינדונזיה הגיבה בחריפות לשלילה על הקמת המדינה החדשה, מכיוון שנשיא אינדונזיה סוקרנו האמין שמלזיה תהפוך לבסיס ל"נאוקולוניאליזם ואימפריאליזם" והדבר עלול לערער את תוצאות המהפכה האינדונזית. כמו כן, ראש ממשלת מלזיה עבדול רחמן הסכים לספק שטח לבסיס כוחות הצבא הבריטי במדינה, והפדרציה של מלזיה סיפקה סיוע למורדים - הממשלה המהפכנית של הרפובליקה של אינדונזיה בשנת 1958. לאחר הקמת מלזיה החל באינדונזיה גל של הפגנות אנטי-מלאיות ואנטי-בריטיות, וכתוצאה מכך שריפת השגרירות הבריטית. חברי המפלגה הקומוניסטית באינדונזיה כבשו את המטעים הבריטיים ועסקים אחרים, שהועברו אז לממשלת המדינה.

ב-23 בספטמבר 1963, סוקרנו הודיע כי על אינדונזיה להשמיד את מלזיה. יחידות פריליליטריות אינדונזיות נכנסו באופן בלתי חוקי לשטח מלזיה אך נלכדו לפני שהספיקו ליצור קשר עם מתנגדים מקומיים. אירוע זה סימן את תחילת העימות האינדונזי–מלזי, שבו בריטניה, ארצות הברית, ברית המועצות והרפובליקה העממית של סין גם נטלו חלק. בדצמבר 1964 בחרה העצרת הכללית של האו"ם את מלזיה כחברה בלתי קבועה במועצת הביטחון, ובתגובה הודיע סוקרנו על נסיגת אינדונזיה מארגון זה והבטיח להקים ארגון בינלאומי אלטרנטיבי חדש.

בשנות ה-70, לאחר סיום העימות האינדונזי–מלזי, השתפרו היחסים בין המדינות. ממשלות שתי המדינות החלו לשתף פעולה במסגרת ASEAN. מתכונת היחסים החדשה התחזקה בזכות קרבה אתנית של שני העמים, דת, תרבות ושפה דומה. היבטים שליליים נמשכו: מהגרים אינדונזיים לא חוקיים במלזיה, חששות אינדונזיה מיצוא קלטות שמע אסלאמיות קיצוניות ממלזיה, אולם התפתחות הסחר בין המדינות תרמה לכינון יחסים טובים. עם זאת, בסוף שנות ה-80 ממשלות אינדונזיה ומלזיה התרחקו זו מזו, מכיוון שראו גישות שונות לפתרון בעיות של אינטראקציה עם שותפיהן העיקריים של המסחר, בפרט, מלזיה התערבה באופן שגוי ביחסים המתפתחים בין סינגפור ואינדונזיה. בשנת 1992 הביעה אינדונזיה ב-ASEAN את דחייתה של המערכת המלזית של הקבוצה הכלכלית במזרח אסיה, שהדגישה את עמדותיה השונות של שתי המדינות לגבי עתיד ASEAN. לדוגמה, בפסגת המדינות הבלתי-מזדהות, ראש ממשלת מלזיה, מאהאטיר מוחמד, דיבר בחריפות עם סיסמאות פרו-אסייתיות ופרו-אסלאמיות, שהייתה שונה מאוד מעמדתו המתונה של נשיא אינדונזיה סוהארטו.

## יחסי סחר
בשנת 2015 מחזור המסחר בין המדינות הסתכם בסכום של 25 מיליארד דולר. בשנת 2016 היקף הסחר פחת משמעותית והסתכם ב-14.3 מיליארד דולר. בשנת 2017 הציבה ממשלות שתי המדינות מטרה להשיג היקף סחר של 30 מיליארד דולר.

## תרבות
מרבית האוכלוסיות בשתי המדינות ממוצא אוסטרונזי או מלאי. רוב האוכלוסייה במדינות אלו היא מוסלמית.

## חברות בארגונים בינלאומיים
מלזיה ואינדונזיה הן החברות המייסדות של ASEAN ו-APEC, כמו גם חברי תנועת המדינות הבלתי מזדהות, G8 האסלאמית והארגון לשיתוף פעולה אסלאמי.

## נציגויות דיפלומטיות
* אינדונזיה מחזיקה במלזיה שגרירות בקואלה לומפור ו-5 קונסוליות בג'והור באהרו, קוטה קינבאלו, קוצ'ינג, פננג וטאוואו.
* מלזיה מחזיקה באינדונזיה שגרירות בג'קרטה ו-3 קונסוליות במדן, פקאנבארו ופונטיאנאק.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אינדונזיה–ברוניי

[ממוזער|[חסן אל-בולקיה, סולטאן ברוניי, ביחד עם ג'וקו וידודו, נשיא אינדונזיה, בעת חגיגות 50 שנה לשלטונו של חסן אל-בולקיה, 2017]]
**יחסי אינדונזיה–ברוניי** הם היחסים הדו-צדדיים של סולטנות ברוניי דרוסלאם ורפובליקת אינדונזיה.

## סקירה כללית
למרות שהם אינם חולקים גבולות יבשתיים ישירים, אינדונזיה וברוניי חולקים את האי בורנאו. מאז שנוסדו יחסים דיפלומטיים עוד בשנת 1984, שתי המדינות נהנות מיחסים חמים וידידותיים. היחסים בין שתי המדינות התקדמו היטב ושני הצדדים המשיכו ליהנות מקשרים חזקים במגוון רחב של שיתופי פעולה; לרבות סחר והשקעות, תיירות, חקלאות, ימי ודייג, בריאות, ביטחון, פשעים על-לאומיים, חינוך, נוער, תרבות ואנשי קשר.

גם לברוניי וגם לאינדונזיה יש הרבה תכונות אופייניות נפוצות, אלה כוללות מסגרות התייחסות נפוצות בהיסטוריה, תרבות ודת. שפותיהם הלאומיות; האינדונזית והמלאית קשורות זו לזו. מרבית האוכלוסייה של שתי המדינות היו ממוצא אוסטרונזי או מגזע מלאי, כאשר תרבות מלאית משמעותית הייתה משותפת ביניהם. שתי המדינות הן מדינות עם רוב מוסלמי, חברות באיגוד מדינות דרום-מזרח אסיה וב-APEC, והן חברות בארגון המדינות הבלתי-מזדהות והארגון לשיתוף פעולה אסלאמי.

## היסטוריה
היחסים בין אינדונזיה לברוניי קיימים מאז המאה ה-14 או אולי קודם לכן. נגרקרטגאמה הוא שיר מ-1365 אשר הזכיר *Barune* (ברוניי) כאחת ממדינות הווסאל של מג'פהיט. היחסים בין ברוניי לשאר הארכיפלג האינדונזי הוקמו אולי מוקדם יותר בעידן האימפריה של סריג'יאן.

בתקופה הקולוניאלית האירופית, אינדונזיה נפלה תחת הולנד באיי הודו המזרחיים ההולנדיים, ואילו ברוניי יחד עם סינגפור ומלזיה נפלו תחת האימפריה הבריטית. בשנות ה-60, אינדונזיה וברוניי היו מעורבות בעקיפין בסכסוך צבאי במהלך העימות האינדונזי–מלזי, שם אינדונזיה לחמה נגד הקמת מלזיה וכוחות משלוח חדרו לסראוואק וצפון בורניאו כולל ברוניי.

הרפובליקה של אינדונזיה כוננה יחסים דיפלומטיים עם ברוניי ב-1 בינואר 1984. אינדונזיה גם תמכה בחברות ברוניי ב-ASEAN בשנת 1984.

## כלכלה וסחר
ברוניי הייתה יעד פופולרי בקרב עובדים אינדונזיים. נכון ל-31 באוגוסט 2012 ישנם בערך 58,000 אזרחים אינדונזיים שוהים ועובדים בברוניי. היקף הסחר הדו-צדדי בשנת 2011 הגיע לכ-1.1 מיליארד דולר, יחד עם כ-3,500 מוצרים אינדונזיים בשוק ברוניי. בהתאם למדיניות הגיוון הכלכלי של ברוניי, שתי המדינות מבקשות להעצים את שיתוף הפעולה בתחום הימי והדייג, וכן בתחום הבריאות.

## נציגויות דיפלומטיות
* ברוניי מחזיקה באינדונזיה שגרירות בג'קרטה.
* אינדונזיה מחזיקה בברוניי שגרירות בבנדר סרי בגוואן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ספריית האקדמיה הרוסית למדעים

ממוזער|מבנה הספרייה
**הספרייה של האקדמיה הרוסית למדעים** (ברוסית: **Библиотека Российской академии наук ,БАН**) היא ספרייה רוסית, אחת הספריות הגדולות בעולם, בבעלות המדינה הממוקמת בסנקט פטרבורג באי וסילי ופתוחה לעובדי מוסדות האקדמיה הרוסית למדעים ולמלומדים בעלי השכלה גבוהה. הספרייה מהווה חלק מהאקדמיה וכוללת מלבד האוסף המרכזי את אוספי הספרייה ששוכנו על ידי מוסדות אקדמיים מיוחדים בפטרבורג וערים אחרות והיא השלישית בגודלה ברוסיה, אחרי הספרייה הממלכתית של רוסיה והספרייה הלאומית הרוסית.

## היסטוריה
הספרייה הוקמה בסנקט פטרבורג על ידי צו של פיוטר הראשון בשנת 1714 ונכללה לאחר מכן במבנה האקדמיה למדעים בסנקט פטרבורג. מאז שנת 1747 כללה את כל המוסדות האקדמיים ומאז 1783 כל בעלי האתרים במדינה מחויבים כדין לספק לספריה עותק בחינם של כל פריט שפורסם ויצא לאור.

בשנים 1728–1924 אוחסנו אוספי הספרייה בבניין קונסטקאמרה, איתו נוסד מוסד אקדמי יחיד עד 1803. בשנות העשרים קיבלה הספרייה פריטים רבים שהוחרמו במהלך מבצע ההלאמה ברוסיה הסובייטית.

בשנים 1924–1925 הועברו האוספים לבניין חדש שנבנה לספרייה בשנת 1914 ואוכלס על ידי בית חולים צבאי במלחמת העולם הראשונה. במהלך המצור על לנינגרד בשנים 1941–1944 האוספים נשארו בעיר הנצורה והספרייה הייתה פתוחה.

ב-15 בפברואר 1988 ספגה הספרייה שרפה חמורה במיוחד, שהוגדרה להרסנית ביותר בתולדותיה, שהרסה או פגעה בחלק ניכר מהאוספים. לפני השריפה, החל מ-1 באוקטובר 1986, אוסף הספרייה והספריות הכפופות לה כלל 17,288,365 פריטים.
## לקריאה נוספת
* 

## קישורים חיצוניים

*  

## הערות שוליים

קטגוריה:סנקט פטרבורג: מבנים
קטגוריה:רוסיה: ספריות
קטגוריה:סנקט פטרבורג: תרבות
קטגוריה:האקדמיה הרוסית למדעים
קטגוריה:מעוטרי עיטור הדגל האדום של העמל
תדמור (סרט, 2021)

**תדמור** (ברוסית: **Пальмира**) הוא סרט דרמה רוסי בבימויו של איוואן בולוטניקוב. הסרט יצא לאקרנים בחבר המדינות ב-11 במרץ 2021.

## תקציר העלילה
בכפר הררי בדאגסטן, הרופא הצבאי לשעבר ארתור מנהל את חייו השקטים כאלמן. לאחר שנודע לו כי בתו היחידה מרים גויסה על ידי מחבלי המדינה האסלאמית ונמלטה לסוריה, בחסות המבצע הרוסי בסוריה ארתור יוצא בעקבותיה בייאוש כדי להציל אותה.

## שחקנים ודמויות
* גזא מורצ'אני בתפקיד ארתור
* יקטרינה קראמרנקו בתפקיד מרים
* דניאלה סטויאנוביץ' בתפקיד סבריה
* דריוס גומאוסקאס בתפקיד דוקטור חאליד
* אבו דודז'אן בתפקיד ואגיף קרימוב

## קישורים חיצוניים
* 

* "תדמור", באתר kino-teatr.ru

## הערות שוליים

קטגוריה:סרטי פעולה רוסיים
קטגוריה:סרטי הרפתקאות רוסיים
קטגוריה:סרטים רוסיים המבוססים על סיפור אמיתי
קטגוריה:סרטי 2020
קטגוריה:סרטים ברוסית
קטגוריה:יחידות מיוחדות בקולנוע ובטלוויזיה
קטגוריה:מלחמת האזרחים הסורית בתרבות
טקסטילשצ'יקי

**טקסטילשצ'יקי** (ברוסית: **Текстильщики**) היא נפה של המחוז הדרום-מזרחי של העיר הפדרלית מוסקבה שברוסיה. שטח הנפה הוא 5.91 קמ"ר ואוכלוסייתו מונה 105,398 תושבים (2020).

בשנת 1960 נכלל במוסקבה שטח ראיון טקסטילשצ'יקי בגלל ארגון גבול חדש (כביש הטבעת של מוסקבה). ראיון טקסטילשצ'יקי בשנות ה-60 ו-70 הפך לראיון של פיתוח מגורים המוני.

## אתרים ראויים לציון
* פארק ליובלינו
* טכנופוליס "מוסקבה" 
* מלון "מוסקביץ'"
* תחנות מטרו "טקסטילשצ'יקי" ו"וולז'סקאיה"
* מפעל מוסקביץ'

## קישורים חיצוניים

* 

קטגוריה:מוסקבה: נפות
הר פטריק (אנטארקטיקה)

**הר פטריק** (באנגלית: **Mount Patrick**) הוא הר מכוסה ברובו בקרח ברכס חבר העמים, בהרי המלכה מוד, באזור חוף דופק של שטח חסות רוס, שבאנטארקטיקה. 

גובהו של ההר 2,380 מטרים מעל פני הים. 

ההר ממוקם בסמוך ממזרח למצוק ודג' פייס, שלגדתו המערבית של קרחון בירדמור.  

## היסטוריה
### גילוי ההר

ההר התגלה על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.

### מקור השם

שמו של ההר ניתן לו על ידי משלחת נמרוד.

## קישורים חיצוניים

* הר פטריק באתר הסקר הגאולוגי של ארצות הברית
* הר פטריק באתר הגאזט האנטארקטי של ממשלת ניו זילנד
* הר פטריק באתר הגאזט האנטארקטי המשווה SCAR של ממשלת אוסטרליה
* הר פטריק באתר peakery (מרחקים לאתרים סמוכים)

## הערות שוליים
  

פטריק
פטריק
עומר כהן (קצין חי"ר)

**עומר כהן** (נולד ב-1982) הוא קצין בצה"ל בדרגת תת-אלוף המשמש כקצין חי"ר וצנחנים ראשי (קחצ"ר). לפני כן שירת כמפקד חטיבת הקומנדו במלחמת חרבות ברזל, מפקד עוצבת ברעם, מפקד יחידת דובדבן ומפקד גדוד נחשון.

## ביוגרפיה
כהן, בנם של אבי ועליזה, נולד וגדל בזכרון יעקב. עם גיוסו לצה"ל בשנת 2001, התנדב לצנחנים, ושובץ בגדוד 101. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ושירת כמפקד מחלקה וכסגן מפקד פלוגה בגדוד ולקח חלק בלחימה כנגד הטרור הפלסטיני באינתיפאדה השנייה.

בהמשך לחם במלחמת לבנון השנייה, ולאחר מכן שימש כמפקד פלוגה בצנחנים, כמפקד פלחה"ן צנחנים, כראש לשכת ראש אמ"ץ ומפקד מחזור בבא"ח צנחנים. בשנים 2016–2018 פיקד על גדוד נחשון ובהמשך פיקד על יחידת דובדבן. באוגוסט 2020 מונה למפקד עוצבת ברעם. ב-1 ביוני 2023 נכנס לתפקיד מפקד חטיבת עוז, והוביל אותה במלחמת חרבות ברזל, במהלכה לחמה ברצועת עזה, השמידה תשתיות אויב והרגה פעילי חמאס, ובלחימה בלבנון כנגד פעילי החזבאללה.

ב-10 בספטמבר 2025 נכנס לתפקיד תפקיד קצין חי"ר וצנחנים ראשי (קחצ"ר) בדרגת תת-אלוף והחליף את תא״ל ערן אוליאל.

## חיים אישיים
כהן נשוי ואב לשלושה. בעל תואר ראשון במדעי המדינה מאוניברסיטת חיפה, תואר שני במנהל עסקים מהקריה האקדמית אונו והוא בוגר המכללה לביטחון לאומי.

## קישורים חיצוניים

* .
* .

## הערות שוליים

קטגוריה:מפקדי גדוד נחשון
קטגוריה:מפקדי יחידת דובדבן
קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:מפקדי עוצבת ברעם
קטגוריה:מפקדי חטיבות במלחמת חרבות ברזל
קטגוריה:חיילי צה"ל במלחמת לבנון השנייה
קטגוריה:ישראלים שנולדו ב-1982
רכס חבר העמים

**רכס חבר העמים** או **רכס קומונוולת**' (באנגלית: **Commonwealth Range**) הוא רכס הרים בהרי המלכה מוד באזור חוף דופק של שטח חסות רוס, שבאנטארקטיקה.  

## גאוגרפיה
אורכו של הרכס 144 קילומטרים; כיוונו של הרכס צפון - דרום. 
רוחבו של הרכס 66 קילומטרים (מזרח - מערב).

שטחו של הרכס 4,820 קילומטרים רבועים.

הרכס גובל בצידו המזרחי של קרחון בירדמור, החל ממדף הקרח של רוס ועד לקרחון קלטי. 

הפסגה הגבוהה ביותר ברכס היא פסגת פלאט טופ, שגובהה 4,000 מטרים מעל פני הים. 

פסגות עיקריות נוספות ברכס הן:   

* הר דונלדסון - 3,930 מטרים מעל פני הים;   
* הר מקדונלד - 3,630 מטרים מעל פני הים;   
* הר הרמנסון - 3,140 מטרים מעל פני הים;   
* הר דיקין - 2,810 מטרים מעל פני הים;   
* פסגת גריי  - 2,750 מטרים מעל פני הים.    

## היסטוריה
### גילוי הרכס

הרכס התגלה בדצמבר 1908 על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909.

### מקור השם

שמו של הרכס ניתן לו על ידי ארנסט שקלטון.

הרכס נקרא על שם חבר העמים האוסטרלי (השם הרשמי של אוסטרליה) שהעניקה סיוע רב למשלחת.

## קישורים חיצוניים

* רכס חבר העמים באתר הסקר הגאולוגי של ארצות הברית
* רכס חבר העמים באתר הגאזט האנטארקטי של ממשלת ניו זילנד
* רכס חבר העמים באתר הגאזט האנטארקטי המשווה SCAR של ממשלת אוסטרליה
* רכס חבר העמים באתר peakbagger
* רכס חבר העמים באתר mindat
* רכס חבר העמים באתר mountainplanet
* מחשבון מרחקים - המרחק מרכס חבר העמים לאתרים סמוכים

## הערות שוליים

חבר העמים
חבר העמים
תפוח ובצל ירוק

**תפוח ובצל ירוק** (באנגלית: **Apple & Onion**) היא סדרת הנפשה בריטית-אמריקאית שנוצרה עבור ערוץ הטלוויזיה Cartoon Network על ידי ג'ורג' גנדי. הסדרה מתמקדת בדמויותם של תפוח ובצל ירוק, שגרים ביישוב שמאוכלס במאכלים דמויי אדם.

גנדי הציג לראשונה את הרעיון בזמן שהפיק את הסדרה "העולם המופלא של גאמבול" בלונדון. עם הגעתו לברבנק, פנה גנדי ל-Cartoon Network Studios עם הרעיון, שקיבל אור ירוק להפקת פיילוט. פיילוט הסדרה הוקרן לצד פיילוט אחר של הסטודיו, "ברוכים הבאים לחיים שלי", בפסטיבל אנסי בשנת 2015, ומאוחר יותר עלה לאינטרנט במאי 2016. הרעיון נבחר להפקת סדרה במרץ 2017, שהפרק הראשון בה עלה לשידור ב-23 בפברואר 2018 בארצות הברית; בנוסף, הסדרה החלה את שידוריה ב-27 באוגוסט 2018 בבריטניה, ב-29 בספטמבר באפריקה ובהמשך בהודו. ב-20 במאי 2019, הסדרה חודשה לעונה שנייה, אשר עלתה לראשונה לשידור ב-20 ביולי 2020.

בישראל, הסדרה הייתה זמינה בדיבוב עברי בשירות ה-VOD של חברת yes החל מ-23 ביולי 2020, כחלק מספריית Cartoon Network. רק ארבעים פרקים מעונתה הראשונה של הסדרה דובבו לעברית, והאחרונים מביניהם עלו לספריה ב-2021. ב-31 באוקטובר 2021, הוסרה הסדרה מהשירות יחד עם שאר תוכני הספרייה. ב-1 במאי 2023 הסדרה חזרה הספרייה לשירות עם מספר מועט של תכנים, כאשר משתמש הרוכש אותה מקבל גם את ספריית ה-דיסקברי+ ולהפך.

הסדרה עלתה לשירות הסטרימינג "HBO Max" עם השקתו בישראל ב-13 בינואר 2026, עונה 1 עד פרק 39 עלו בדיבוב בעברית והשאר בלי דיבוב/תרגום לעברית.

## דמויות
* **תפוח** - תפוח ידידותי וסקרן שמעריך את ידידותו עם בצל ירוק. הוא מגיע לעיר בתקווה להתחיל חיים חדשים. לעומת בצל ירוק, תפוח לא דואג והוא תמיד מעלה רעיונות חדשים.
* **בצל ירוק** - חברו האדיב והביישן של תפוח. הוא מגיע לעיר בתקווה להכיר חברים חדשים.
* **המבורגר** - חבר של תפוח ובצל ירוק, ושותפו לדירה של נקניקייה. מודע לעצמו.
* **נקניקיה** - חבר של תפוח ובצל ירוק. בתחילה, לא התחבר אליהם בעקבות התעלולים הילדותיים שלהם.
* **פלאפל** - בעל הבית של תפוח ובצל ירוק, שמאפשר להם לשהות בצריף על ראש הבניין שלו.
* **גברת סוכריה** - סוכריה על מקל זקנה שגרה מתחת לביתם של תפוח ובצל ירוק; החתול שלה, מיצי, אומץ על ידי השניים.
* **פיצה** - חתיכת פיצה, בעל מזללה שבה עובד לצד אמו. אוהב כדורים פורחים.
* **אמפנדה** - מנהלת את חנות "הכל בדולר", בה תפוח ובצל ירוק עובדים.
* **נאגט עוף** - שוטר. רוצה שאנשים יכבדו אותו.

## מדבבים
הדיבוב העברי בוים על ידי אורנה כץ ומיכאל דובוביק, והופק על ידי תומר קאופמן, דן שצברג, אמי בכר ורעות גדות. הדיבוב נעשה בוידאופילם אינטרנשיונל.

בנוסף, בדיבוב העברי דיבבו אורנה כץ, טליה ברקאי ואדם מיקלף.

## שידור

## פרקים
### פיילוט

### עונה 1

### עונה 2

### קצרים

## קישורים חיצוניים

* 

קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות הנפשה אמריקאיות
קטגוריה:סדרות הנפשה בריטיות
קטגוריה:Cartoon Network: תוכניות וסדרות
קטגוריה:תפוח
קטגוריה:סדרות טלוויזיה אמריקאיות שעלו לשידור בשנת 2018
דמיטרובסקי (נפה, מוסקבה)

**נפת דמיטרובסקי** (ברוסית: **Дмитровский район**) היא נפה במחוז הצפוני של העיר הפדרלית מוסקבה שברוסיה. שטחה הוא 7.29 קמ"ר ואוכלוסייתה מונה 93,545 תושבים (2020).

מקבץ מפעלי תעשייה ואזור מחסנים גדול הוקם בשטח נפת דמיטרובסקי שבצפון מוסקבה.

בשנים האחרונות מתבצעת פעילויות בנייה חדשות של דיור בשטח המפעלים התעשייתיים. אין תחנות מטרו, אולם המערכת המפותחת של תחבורה קרקעית מספקת הסעת נוסעים למספר רב של מוקדי תחבורה.

## אתרים ראויים לציון
* אזור טבעי "בריכות אנגרסקאיה" (פארק)
* פארק "וגונורמונט"
* אצטדיון "מולניה"
* תחנת כוח תרמית של מוסאנרגו

## קישורים חיצוניים

* 

קטגוריה:מוסקבה: נפות
טאראס בולבה (סרט, 2009)

**טאראס בולבה** (ברוסית: **Тарас Бульба**) הוא סרט דרמה היסטורי, המבוסס על הרומן טאראס בולבה מאת ניקולאי גוגול. הסרט צולם במקומות שונים באוקראינה כגון זפוריז'יה, חוטין וקמניץ-פודולסקי כמו גם בפולין. הסרט יצא לאקרנים ב-2 באפריל 2009, סמוך לציון 200 שנה להולדת גוגול.

מהדורת ה-DVD לסרט יצאה בארצות הברית תחת השם "הכובש" (*The Conqueror*) בשנת 2010 ובבריטניה בשנת 2011 בשם **Iron & Blood: The Legend of Taras Bulba**.

גוגול כתב את הרומן לראשונה ב-1835, על בסיס עובדות היסטוריות של המלחמות בין העות'מאנים, הקוזאקים והפולנים בסוף המאה ה-16. הדמויות בספר הן ספרותיות, פרי דמיונו של גוגול. המהדורה הראשונה הייתה פרו-אוקראינית, ובלחץ השלטונות הרוסים הוא פרסם גרסה שנייה ב-1841 עם מוטיבים רוסים לאומיים, עליה התבסס הסרט והופק על ידי רשת רוסיה-1 וחברת VGTRK.

הסרט יצא מחדש לאקרנים ברוסיה באפריל 2022, בהיעדר סרטים זרים מלוח ההקרנות בעקבות הפלישה הרוסית לאוקראינה.

## שחקנים ודמויות
* בוהדן סטופקה בתפקיד טאראס בולבה
* איגור פטרנקו בתפקיד אנדריי בולבה
* ולדימיר וודוביצ'נקוב בתפקיד אוסטאפ בולבה
* מגדלנה מיכאלץ בתפקיד פנה אלז'בטה
* מיכאיל בויארסקי כקוזאק מויסיי שילה
* ולדימיר אילין בתור אטמן לשעבר
* יורי בלייב בתור קירדיאגה, אטמן
* עדה רוגובצבה כאשתו של טאראס בולבה
* בוריס חמלניצקי בתור זקן
* דניאל אולבריצ'סקי כקרסנבסקי
* סרגיי בזרוקוב כמספר
* ליובומיראס לאוצ'יוסיוס כדוכס פולני
* פיוטר זייצ'נקו כמטליצה
* לס סרדיוק כדמיטרו
* אלכסנדר דידיושקו בתפקיד סטפן גוסקה
* איוון I. קרסקו בתור קאסיאן בוביוג
* סרגיי דריידן בתפקיד יענקל

## ביקורת
הסרט מומן בחלקו על ידי משרד התרבות הרוסי והוא ספג ביקורת באוקראינה על היותו חלק מתעמולה פוליטית "שדומה לתעמולה שמומנה על ידי פוטין". הבמאי ולדימיר בורטקו הצהיר גם כי הסרט נועד להראות כי "אין אוקראינה נפרדת":

הרוסים והאוקראינים הם אותם אנשים ואוקראינה היא החלק הדרומי של רוס. הם לא יכולים להתקיים בלעדינו ואנחנו לא יכולים בלעדיהם. עכשיו אנחנו שתי מדינות וגם בעבר היו תקופות כאלה. האדמה האוקראינית הייתה שייכת לדוכסות ליטא ולפולין. אבל האנשים שחיו בשני השטחים היו תמיד עם אחד. גוגול הבין זאת היטב ותמיד דיבר על כך. דעה זו מנוגדת בתוקף לדעתם של האוקראינים הלאומנים. ברוסיה היה חשש שהסרט יחמיר את המחלוקות ההיסטוריות עם אוקראינה.

הסרט נצפה בזהירות גם בפולין, שם דובר רבות על אופיו האנטי-פולני האפשרי ונבדקו גורמי התעמולה שלו. בדבר הועצם מהעובדה כי יוצרי הקולנוע הוסיפו כמה סצנות המתארות אכזריות פולנית לעלילה המקורית של גוגול. בכריכה של מהדורת ה-DVD האמריקאית מופיעה (תחת הכותרת "הכובש" – *The Conqueror*) כתובת: "בין אש לחרב שוכב גיבור", התייחסות אפשרית לספר הבדיוני ההיסטורי והפולני "עם אש וחרב" (פולנית: *Ogniem i mieczem*).

## קישורים חיצוניים
* 

* טריילר רשמי
* Kino-Teatr.ru
* Kinoros.ru

## הערות שוליים

קטגוריה:סרטים לפי ספרי ניקולאי גוגול
קטגוריה:סרטים ברוסית
קטגוריה:סרטים רוסיים
קטגוריה:סרטי 2009
קטגוריה:סרטי VGTRK
קטגוריה:סרטי דרמה היסטורית
קטגוריה:האימפריה הרוסית בתרבות
ניטה אינג

**ניטה אינג** (**殷琪**; נולדה ב-17 במרץ 1955 בטאיפיי) היא הנשיאה הטייוואנית-אמריקאית של "חברת ההנדסה הקונטיננטלית" ויו"ר מועצת המנהלים לשעבר של חברת Taiwan High Speed Rail, החברה שבנתה מערכת רכבת מהירה מטאיפיי לקאוסיונג. היא תומכת במפלגה הפרוגרסיבית-דמוקרטית, והייתה יועצת לנשיא לשעבר צ'ן שואי-ביאן.

מרבית הקריירה שלה כאיל בניה התקיימה בעבודתה בחברת ההנדסה הקונטיננטלית של טייוואן, שכיהנה בה כיו"ר הדירקטוריון.

## ביוגרפיה
בשנות השבעים ובהיותה נערה, ניטה אינג גורשה מבית הספר האמריקני בטאיפיי בגלל "התנהגות סוערת", ונשלחה לפנימייה של מסצ'וסטס. לאחר מכן היא התמחתה בכלכלה באוניברסיטת קליפורניה, לוס אנג'לס (UCLA), אך גורשה מהאוניברסיטה בשל הצתת שרפה במחאה על אי שוויון נשים.

לאחר סיום לימודיה, באוגוסט 1977 אינג החלה לעבוד בחברת הנדסה קונטיננטלית, ובסופו של דבר התמנתה לנשיאת החברה. משנת 1998 ועד 2009, הייתה יו"ר חברת Taiwan High Speed Rail. בשנת 2010 מונתה ליו"ר חברת קונטיננטל אחזקות.

### משפחתה
היא נישאה לפול גיטלסון ב־1979 בלוס אנג'לס, והתגרשה מספר שנים לאחר מכן. ילדיה היו ממערכת יחסים עוקבת.

היא גרה בטאיפיי, טייוואן עם שתי בנותיה, שתיהן לומדות בבית הספר האמריקאי בטאיפיי.

## הערות שוליים

קטגוריה:אמריקאיות ממוצא סיני
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:דירקטוריות אמריקאיות
קטגוריה:מהגרים מטאיוואן לארצות הברית
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
אור (שיר של אליעד נחום)

"**אור**" הוא סינגל של הזמר הישראלי אליעד נחום, שיצא לאור ב-13 באוגוסט 2015, כסינגל הראשון מתוך אלבום האולפן השני שלו, הנושא את שם השיר.

## רקע וכתיבה
השיר נכתב והולחן על ידי אליעד נחום, בשיתוף עם סתיו שמש, והופק מוזיקלית על ידי נועם עקרבי, שהפיק גם את שאר האלבום יחד עם נחום, ואת אלבומו הקודם, "סימן". השיר משלב את הסגנונות R&B ורגאיי. על השיר, שנתפס כשיר אהבה לאישה, אמר נחום בראיון למעריב כי "זה לא שיר על בחורה. זה שיר על ההשראה שדופקת בחלון. וכשהיא מגיעה, אתה רוצה ממנה עוד. עוד שירים, עוד יצירה, עוד מוזה. זה מה שיפה, שכל אחד יכול לפרש את זה איך שבא לו: אהבה לבחורה, אהבה לאלוהים".

## הצלחה
השיר זכה להצלחה מיידית, כשהצליח להיכנס היישר אל המקום הרביעי במצעד השבועי של חברת מדיה פורסט, הכולל את עשרת השירים המושמעים ביותר בתחנות הרדיו בישראל, תוך שצבר כ-103 השמעות, ובשיאו הגיע אל המקום השני, תוך שצבר כ-90 השמעות. השיר צעד במצעד סך של כ-9 שבועות. במצעד השבועי של תחנת הרדיו כאן גימל הופיע השיר לראשונה במקום התשיעי, בשיאו הגיע למקום השני, וצעד בסך הכל 11 שבועות. במצעד הרשמי של גלגלצ, הצליח השיר להגיע היישר אל המקום הראשון, וצעד כ-11 שבועות סך הכל, מתוכם חמישה במקום הראשון.

גם במצעדי הפזמונים העבריים השנתיים זכה השיר להצלחה רבה, תוך שהצליח להגיע למקום השלישי במצעד של רשת ג', ולשישי במצעד של גלגלצ. במצעד השנתי של חברת מדיה פורסט, הכולל את השירים המושמעים ביותר בשנת 2016, הגיע השיר למקום ה-13. כמו כן, לפי נתוני אקו"ם, השיר הוא השיר השלישי המושמע ביותר ברדיו לשנת 2016.

נכון לאוגוסט 2020, צבר השיר למעלה מ-2 מיליון וחצי השמעות ברשת הזרמת המדיה ספוטיפיי, ובכך הפך לאחד השירים הישראליים המושמעים ביותר שם.

## וידאו קליפ
הווידאו קליפ של השיר פורסם בערוץ היוטיוב של נחום ב-13 באוגוסט 2015, בסמוך לצאתו של הסינגל. הקליפ בוים על ידי אינדי חאיט. נכון לספטמבר 2025 לשיר יש למעלה מ-33 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית
* מילות השיר "אור" באתר שירונט

## הערות שוליים

קטגוריה:שירי אליעד נחום
קטגוריה:שירים בעברית
קטגוריה:שירים שנכתבו על ידי אליעד נחום
קטגוריה:שירים שהולחנו על ידי סתיו שמש
קטגוריה:שירים על אור
קטגוריה:שירי רגאיי
קטגוריה:שירי R&B עכשוויים
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת NMC יונייטד אנטרטיינמנט
טקס פרסי לורנס אוליבייה 1985

**טקס הענקת [[פרס אוליבייה|פרסי לורנס אוליבייה]] לשנת 1985** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 4: "עלובי החיים" ו"עמל אהבה לשווא"
* 3: *A Chorus of Disapproval*, "פרבדה", "ריצ'רד השלישי" ו"אגדת חורף"
* 2: *Donnerstag aus Licht*, "פאוסט", *[[הנרי החמישי (מחזה)|הנרי החמישי]]*, "לנון", "מרטין", *Me and My Girl*, "ציד המכשפות", *The Mysteries*, *The Playboy of the Western World*, *The Road to Mecca*, *The Sons of Horus* ו"סיפור אהבה בשלושה פרקים"

ההפקות הבאות זכו במספר פרסים:
* 3: *A Chorus of Disapproval*
* 2: *Me and My Girl* ו-*The Mysteries*

## קישורים חיצוניים
* פרסי אוליבייה לשנת 1985

קטגוריה:טקסי פרס אוליבייה
קטגוריה:1985 בממלכה המאוחדת
מנזר קוזיה

**מנזר קוזיה** (רומנית: **Mănăstirea Cozia**), הוא מנזר של הכנסייה האורתודוקסית הרומנית, השוכן בסמוך לעיר קלימנשט (Călimănești) בדרום רומניה. המנזר נבנה בשנת 1388 על ידי מירצ'ה הזקן שגם קבור בו. המבנה הוא אחד המבנים המרשימים שנשתמרו ברומניה מתקופת ימי הביניים.

שמו של המנזר הוא ככל הנראה מהשפה הקומנית, שפה טורקית ששימשה בעבר את העם הקומני ומשמעותו "חורשת אגוז", מהמילה הטורקית koz שפירושה אגוז.
## היסטוריה
בסיסו המבוצר של המבנה נבנה ב-1388 והוא היחיד בסגנון הביזנטי שהשתמר ברומניה. שתי קפלות בנויות בצד לכיוון נהר האולט והכיפות הביזנטיות שלהן משתקפות במים, ויוצרות את אחת מהמראות התרבותיים - טבעיים המרהיבים ברומניה. מראה הכנסייה שונה בשנת 1517 ובשנת 1707, אז נוספו מרפסת, מזרקה חדשה, קפלה ומגדל שמירה.

עיטורי פנים הקיר עם רוזטות אבן, שורות אופקיות בסגנון ביזנטי בסגנון לבני ואבן ומסגרות אנכיות חסרות תקדים באדריכלות הוולאכית. הדמיון עם כנסיית לאזאריצה ( Lazarica) בקרושבץ בסרביה מעיד כי בבניה הועסקו בעלי מלאכה סרבים. כנסיית בית החולים, "בולניצה" (1543), היא בעלת ערך רב, כיוון ששם נשתמרו היטב ציורי קיר מקוריים ובהם דיוקנאות של שליטי האזור בעבר. ציורי פרסקו צוירו במנזר בשנים 1390 – 1391, וחלקם עדיין שמורים היטב.

ממוזער|כנסיית בולניצה (1904 בערך)

המנזר חווה גם תקופות לא נעימות. בין 1879 ל 1893 הוא שימש כבית כלא, מה שגרר מחאות של אזרחים בעיתונות המקומית. בתקופת מלחמת העולם הראשונה בנייניו שימשו כאורוות סוסים.

במנזר מוזיאון עם תערוכת אמנות וכתבי יד ותדפיסים עתיקים. כנסיית המנזר הונצחה על בול רומני בשנת 1968.
במנזר קבור מירצ'ה הזקן שליט ואלכיה בין 1386–1395 ובין 1397- 1418

## קישורים חיצוניים

## הערות שוליים

קטגוריה:רומניה: מנזרים
קטגוריה:נצרות אורתודוקסית
יעקב לנדאו (ראש מועצה)

** יעקב לנדאו** היה ראש המועצה האזורית הנבחר של המועצה האזורית השרון התיכון, בין השנים 1954 ו־1980, טרם אוחדה לתוך המועצה האזורית דרום השרון. אחרי האיחוד הוא מונה לראש מועצת דרום השרון למשך מספר חודשים, עד שנערכו בחירות לתפקיד. לנדאו היה חבר קיבוץ רמת הכובש.

לנדאו, כמו קודמו בתפקיד ראש המועצה, עובדיה פורת, היו חברי "קבוצת הכובש". קבוצה שהקימה את הקיבוץ ועמלה על הישרדותו והגנתו מפורעים ערבים, עוד משנות ה-30 של המאה ה-20. הקבוצה השתתפה גם במערכה על העבודה העברית ואנשיה ישבו בכלא בשל הפרות סדר בעניין זה.

קודם להיותו ראש המועצה, כיהן לנדאו מזכיר קיבוצו.

בתחילת כהונתו של לנדאו כראש המועצה, המועצה נוהלה כולה מחצי חדר, במתחם קלמניה. כמו כן, לא היה למועצה שום כלי רכב. כראש המועצה, לנדאו צריך היה להגיע לפגישות וגם מביתו למשרדו, בעזרת מערכת האוטובוסים הבין עירונית ובהליכה ברגל. למרות זאת הוא הרבה לבקר ביישובים הרבים שבמועצתו, וללמוד את מצבם. באותה תקופה יישובי המועצה הכילו הרבה משפחות קשות יום, שאך זה עלו לארץ, וטרם למדו את מקצוע החקלאות כיאות. בתי מגורים רבים היו צמודים אז לרפתות, והמועצה בקושי הצליחה לתת אילו שהם שירותים חברתיים לאוכלוסייה.

## הערות שוליים

קטגוריה:ראשי המועצה האזורית דרום השרון
קטגוריה:מייסדי קיבוצים
קטגוריה:רמת הכובש: אישים
קטגוריה:ישראלים שנולדו במאה ה-20
קטגוריה:אישים הקבורים ברמת הכובש
הכנסייה הרומנית (ירושלים)

**הכנסייה הרומנית** בירושלים היא כנסייה ומנזר השייכת לכנסייה האורתודוקסית הרומנית המשמשת את האוכלוסייה הרומנית בירושלים. כמו כן היא משמשת כנציגות הפטריארכיה האורתודוקסית רומנית בירושלים.

## היסטוריה
בשנות ה-20 של המאה ה-20 החלו להגיע צליינים רבים מרומניה לירושלים. בשנת 1927 רכשה הפטריארכיה של הכנסייה האורתודוקסית הרומנית קרקע למבנה, ברחוב שבטי ישראל (אז רחוב סט. פאול) . המבנה הושלם בשנת 1938. מגדל הכנסייה והמבנה ניזוק קשות במלחמת השחרור. לאחר המלחמה שימש הבניין את משרד החינוך והתרבות. ב-1962 הוחזר הבניין לרשות הכנסייה הרומנית. שיקום ושיפוץ נערכו בשנים 1963 ועד 1975. ב-1975 הכנסייה נחנכה מחדש והוקדשה לכבודו של גאורגיוס הקדוש.

כיום עומד בראש הכנסייה ארכימנדריט. בכנסייה מספר קטן של נזירים ונזירות. הכנסייה משמשת כיום (2020) את אוכלוסיית העובדים הזרים מרומניה וצליינים המגיעים ממדינה זו.
ממוזער|הכניסה לכנסייה הרומנית

## ארכיטקטורה

הכנסייה תוכננה על ידי האדריכל הרומני יואן ברכט (Ioan Berechet) והאדריכל הירושלמי גיורג' ברמכי (George Baramki). הם תכננו כנסייה ומנזר בסגנון ביזנטי מזרחי. המאפיינים כוללים כיפת כסף, מגדל רב-צלעות וקירות מעוטרים בציורי קדושים כמקובל בכנסיות המזרחיות. מנזר קוזיה בדרום רומניה מזכיר מספר אלמנטים הקיימים בכנסייה הירושלמית.

בצד השני של הרחוב שוכנים בתיה הקיצוניים של שכונת מאה שערים. מול הכנסייה נמצא המבנה המרכזי של חסידות תולדות אהרן. החסידות בנתה בבניין זה קיר חיצוני אטום ללא חלונות על מנת להימנע ממראה הכנסייה מתוך מבנה החסידות.

ממוזער|סמל הכנסייה הרומנית
[ממוזער|הכנסייה הרומנית בירושלים – מראה כללי. משמאל – הכנסייה. מימין – קצה שכונת [מאה שערים. בהמשך הרחוב – בית החולים האיטלקי (ירושלים)]]

## לקריאה נוספת
* אהרון לירון, בעקבות המשיח – פלגים נוצריים, ארץ ישראל ומדינת ישראל, צ'ריקובר, תל אביב, 2000, עמ' 67–68.
* דוד קרויאנקר, ירושלים - מבט ארכיטקטוני - מדריך טיולים בשכונות ובתים, כתר, ירושלים, 1996, עמ' 127.

## קישורים חיצוניים

* ציון יום חגו של הקדוש סט. ג'ורג' בכנסייה הרומנית בירושלים.

קטגוריה:ירושלים: כנסיות ומנזרים
קטגוריה:נצרות אורתודוקסית
דריוס בייזלי

**דריוס דנייר בייזלי** (באנגלית: **Darius Denayr Bazley**; נולד ב-12 ביוני 2000) הוא כדורסלן אמריקאי, המשחק בקבוצת פניקס סאנס מליגת ה-NBA, בעמדת הפאוור פורוורד.

## קריירת תיכונים
בייזלי נולד בבוסטון שבמסצ'וסטס, וגדל בסינסינטי, אוהיו. בשנת 2018 נבחר להשתתף במשחקי מקדונלד'ס אול-אמריקן ונייקי הופ סאמיט, המציגים את שחקני התיכונים המצטיינים בארצות הברית. באותה עונה, אשר הייתה האחרונה שלו בליגת התיכונים, רשם ממוצעים של 15.4 נקודות ו-10.3 ריבאונדים למשחק כשחקן קבוצת "תיכון פרינסטון" אשר בעיר שרונוויל.

באפריל 2017 הודיע בייזלי כי בחר ללמוד באוניברסיטת המדינה של אוהיו, כחודשיים לאחר מכן שינה את דעתו והתחייב ללמוד באוניברסיטת סירקיוז, במרץ 2018 שוב חזר בו והודיע שישחק בליגת הפיתוח של ה-NBA, ובסופו של דבר באוגוסט 2018 החליט שלא לשחק כלל בעונת 2018/2019, ולהתאמן באופן עצמאי (בשיתוף פעולה עם חברת ניו באלאנס) לקראת דראפט ה-NBA 2019.

## קריירת משחק מקצועית
בדראפט 2019 נבחר בייזלי על ידי יוטה ג'אז, בבחירה ה-23. ב-6 ביולי 2019 הועבר בטרייד לממפיס גריזליס, אשר מיד שלחה אותו בטרייד נוסף לאוקלהומה סיטי ת'אנדר. ב-53 המשחקים הראשונים של עונת הרוקי שלו עם הת'אנדר קלע 4.5 נקודות בממוצע למשחק, אולם בשמונת המשחקים האחרונים, בחידוש עונת  ב"בועה באורלנדו", הציג שיפור משמעותי ורשם ממוצעים של 13.0 נקודות ו-6.3 ריבאונדים למשחק.

ב-9 בפברואר 2023 הועבר בטרייד לפיניקס סאנס עבור דריו שאריץ'.

## סטטיסטיקות הקריירה
### בעונה הסדירה של ה-NBA

### בפלייאוף

## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:בוסטון: כדורסלנים
קטגוריה:שחקני כדורסל תיכונים שנבחרו בדראפט ה-NBA
קטגוריה:בחירות דראפט של יוטה ג'אז
קטגוריה:כדורסלני אוקלהומה סיטי ת'אנדר
קטגוריה:כדורסלני פיניקס סאנס
קטגוריה:אמריקאים שנולדו ב-2000
יחסי מלזיה–מצרים

**יחסי מלזיה–מצרים** הם קשרי חוץ בין מצרים למלזיה.

## היסטוריה
שתי המדינות נהנו מיחסים טובים מאז 1957 בגלל סטודנטים מלזים רבים שלמדו באוניברסיטת אל-אזהר. בשנת 1979 ביקר הנשיא חוסני מובארכ בביקור רשמי במלזיה (כסגן נשיא דאז), ואילו באפריל 2003 ערך ראש ממשלת מלזיה, מאהאטיר מוחמד, ביקור עבודה במצרים. לפני הקמת השגרירות המלזית בשנת 1960, הוקמה בשנת 1930 אגודה מלאית במצרים, כאשר מטה האגודה היה מתנה מאת נשיא מצרים הראשון גמאל עבד אל נאצר בשנת 1959. מאז היו היחסים הדו-צדדיים בין המדינות טובים.

## יחסים כלכליים
ההשקעה העיקרית של מלזיה במצרים היא בתחום הגז שמופעל על ידי פטרונאס. נכון לעכשיו, שתי המדינות נמצאות בתהליך להרחבת שיתוף הפעולה הכלכלי. כמו כן תוכנן להיפתח מרכז סחר מלזי ולהקים ועדת סחר משותפת. בין המדינות נחתם גם הסכם לשיתוף פעולה כלכלי בנושא השקעות משותפות והעצמת היחסים הכלכליים בין המדינות המתפתחות כל הזמן. בספטמבר 2012, מלזיה, באמצעות שר החוץ שלה, ומצרים, באמצעות מוחמד כאמל עמר, הסכימו להגביר את הסחר וההשקעות הדו-צדדיים, כמו גם בתחום הטכנולוגיה והאנרגיה במהלך העצרת הכללית של האומות המאוחדות בעיר ניו יורק. שתי המדינות גם הסכימו לערוך ביקורי חילופי של שרי המסחר שלהם. כאמל עמר הביע את כוונתה של מצרים ללמוד ממלזיה בכוונה לפתח את הסוציו-כלכלה והפוליטיקה במדינה. מלזיה מוכנה לחלוק את חוויותיה בהאצת התפתחותה של המדינה. במגזר הפרטי, הן מלזיה והן מצרים הקימו קבוצות עבודה ספציפיות שיפעלו לדיון וטיפול בכל נושא הנוגע לסקטור הפרטי של שתי המדינות, הכולל את תקני ההל, פעילויות הערכת התאמה, שיתוף פעולה של עסקים קטנים ובינוניים וסימני מסחר.

## נציגויות דיפלומטיות
* מצרים מחזיקה במלזיה שגרירות בקואלה לומפור.
* מלזיה מחזיקה במצרים שגרירות בקהיר.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אינדונזיה–מונגוליה

**יחסי אינדונזיה–מונגוליה** הם היחסים הדיפלומטיים הרשמיים שבין **[[אינדונזיה|רפובליקת אינדונזיה]]** לבין **[[מונגוליה|מדינת מונגוליה]]**.

## סקירה כללית
היחסים הדיפלומטיים הרשמיים שבין אינדונזיה לבין מונגוליה כוננו רשמית ב-21 בדצמבר 1956. מונגוליה מתכננת להקים מרכז לימודים אינדונזי באוניברסיטה הלאומית המונגולית. מוסד זה ישמש אזרחים מונגולים ללמוד על אינדונזיה בפרט בהיבטים התרבותיים, הפוליטיים וההיסטוריים.

## ביקורים רמי דרג
* סוקרנו, נשיא אינדונזיה (1956)
* מגוואטי סוקרנופוטרי, נשיאת אינדונזיה (2003)
* סוסיליו באמבאנג יודהויונו, נשיא אינדונזיה (2012)

## נציגויות דיפלומטיות
* אינדונזיה מיוצגת במונגוליה בדרג הקונסולרי באמצעות קונסוליה רשמית אחת שהיא מחזיקה באולן בטור, בירת המדינה. אינדונזיה האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.
* מונגוליה מיוצגת באינדונזיה בדרג השגרירות באמצעות שגרירות רשמית שהיא מחזיקה בג'קרטה, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
גשם שלי

"**גשם שלי**" הוא שיר של להקת אתניX ואוהד מושקוביץ. השיר נכתב והולחן על ידי זאב נחמה ועובד על ידי יורם פויזנר. השיר יצא כחלק מהאלבום הטוב קורה.

## תוכן השיר
השיר כולל דימויים שונים של גשם ומזג אוויר חורפי, דברי אהבה בין גבר ואישה, וכן תפילה בסוף השיר.

## ביקורות
באתר ynet נכתב על השיר כי "זכה ללחן מורכב ונשמע כמו קלסיקה מיידית".

באתר מאקו כתבו כי "מדובר באחד השירים הטובים של אתניקס בשנים האחרונות, שיר שחוזר לדבר אל הקהל בגובה הלב. אם לא יקרו תקלות בלתי צפ[ו]יות – גם להיט רדיו עם פ[ו]טנציאל גדול מאוד".

באתר סרוגים דיברו על קשרו של השיר לגשם והוסיפו כי "השילוב בין אתניקס לזמר החסידי אוהד מ[ו]שקוביץ, הוא ללא ספק שילוב מעניין ואיכותי. קולות הרקע וחלק התפילה המיוחד ששר אוהד למילותיו ושירתו של זאב נחמה, סולן אתניקס הופך את השיר למשהו שמימי ומיוחד".

## מצעדים

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי 2013
קטגוריה:סינגלים מ-2013
קטגוריה:שירי אתניX
קטגוריה:שירים בעברית
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים על גשם
עונת 2010/2011 בליגת כדורגל נשים שנייה

**עונת 2010/2011 ב[[הליגה הלאומית בכדורגל נשים|ליגת נשים שנייה]]** הייתה העונה השנייה והניסיון השני, שגם הצליח, להקמת ליגת משנה בכדורגל נשים בישראל תחת אחריות הההתאחדות לכדורגל בישראל. העונה הסדירה נפתחה ב-16 בנובמבר 2010 והסתיימה ב-12 באפריל 2011. בעונה זו לקחו בליגה חלק פעיל 5 קבוצות בלבד.

4 הקבוצות שנשרו מהליגה הראשונה בעונה הקודמת בליגת הנשים היו אמורות להשתתף בעונה הראשונה של ליגת הנשים השנייה. פעילותה של קבוצת הפועל מרמורק הופסקה על ידי ההתאחדות ומועדון בנות קיסריה טבעון לא הצליח להעמיד קבוצה בעונה זו ולא לקח חלק בליגה.

אל קבוצות הפועל באר שבע ומ.כ. רמת השרון הצטרפו הקבוצות החדשות מ.ס. קריית גת והפועל עכו. כמו כן, בעונה זו הפעיל מועדון מכבי כישרונות חדרה שתי קבוצות שאחת מהן השתתפה בליגה השנייה.

בעונה זו התקיימו ארבעה סיבובים בני 5 מחזורים כל אחד - 20 מחזורים בסך הכל כשכל קבוצה שיחקה 16 משחקים.

הפועל באר שבע סיימה ראשונה ועלתה לליגת נשים ראשונה.

מכבי כישרונות חדרה 2 סיימה שנייה וערכה ב-17 באפריל 2011 משחק מבחן מול מכבי צור שלום ביאליק מהליגה הראשונה על הזכות לשחק בליגה הראשונה בעונה הבאה. מכבי צור שלום ביאליק ניצחה 2 - 0 ונשארה בליגה הראשונה. מכבי כישרונות חדרה 2 לא המשיכה לפעול מעבר לעונה זו.

## טבלת הליגה הסדירה בסיום העונה

* למועדון כדורגל רמת השרון הופחתה נקודה אחת.

## מלכת השערים

## ראו גם
* גביע המדינה בכדורגל נשים 2010/2011

## קישורים חיצוניים
* עונת 2011–2010 בליגת נשים שנייה, באתר ההתאחדות לכדורגל בישראל

## הערות שוליים

קטגוריה:תחרויות כדורגל ב-2010
קטגוריה:תחרויות כדורגל ב-2011
קטגוריה:2010 בישראל: כדורגל
קטגוריה:2011 בישראל: כדורגל
קטגוריה:ישראל: תחרויות כדורגל נשים
רומי לוי

**רומי לוי** (נולדה ב-23 באוגוסט 2000) היא כדורסלנית ישראלית, המשחקת בעמדת הסמול פורוורד/פאוור פורוורדית במכללת אובורן ושחקנית נבחרת ישראל.

## ביוגרפיה
לוי נולדה וגדלה בהרצליה. סבתה תמר מטל-שומכר היא קפטנית עבר של נבחרת ישראל ומכבי תל אביב, אמה ליאת היא שחקנית עבר בנבחרת ישראל, ואחותה שון שחקנית עבר בקבוצת בנות הרצליה. לוי החלה לשחק כדורסל מגיל 4 בהרצליה, בהמשך עברה לאקדמיה לכדורסל במכון וינגייט שם שיחקה בעונת 2018/2019 בליגה הלאומית נשים.

### קבוצות בוגרות
בעונה 2019/20 שיחקה לראשונה בליגת העל בקבוצת אליצור חולון כאשר היא שחקנית חמישייה קבועה. הליגה הופסקה באותה עונה עקב משבר הקורונה כאשר הקבוצה ממוקמת במקום החמישי. לוי בממוצע קלעה 5.6 נקודות ולקחה 4.2 ריבאונדים למשחק. בתום העונה הצטרפה למכללת אובורן בארצות הברית.

### נבחרות ישראל
ב-2018 השתתפה עם הנבחרת בטורניר אליפות אירופה עד גיל 18 דרג ב' שנערך אוסטריה. לוי סיימה את הטורניר עם ממוצע של 4.5 נקודות. הנבחרת עלתה לדרג א' בתום הטורניר לאחר שסיימה במקום השלישי.
ב-2019 השתתפה עם הנבחרת בטורניר אליפות אירופה עד גיל 20 דרג ב'.לוי כקפטנית הנבחרת סיימה את הטורניר עם ממוצע של 11.5 נקודות 8.5 ריבואנדים ו-2.2 אססיטים.

החל משנת 2019 לוי היא חלק מסגל נבחרת ישראל.

## קישורים חיצוניים

* פרופיל השחקנית , באתר איגוד הכדורסל בישראל
* פרופיל השחקנית, באתר מנהלת ליגת העל בכדורסל נשים

## הערות שוליים

קטגוריה:כדורסלניות אליצור חולון
קטגוריה:כדורסלניות נבחרת ישראל
קטגוריה:בוגרות בית החינוך המשותף חוף השרון
קטגוריה:בוגרי בית החינוך המשותף חוף השרון
קטגוריה:כדורסלניות ישראליות בליגת המכללות בארצות הברית
קטגוריה:ישראליות שנולדו ב-2000
קטגוריה:ישראלים שנולדו ב-2000
דניאל סאן קריאף

**דניאל סאן קריאף** (נולדה ב-12 בפברואר 1991) היא אמנית, זמרת ומוזיקאית ישראלית.

## ביוגרפיה
קריאף התחילה ליצור בגיל צעיר מאוד והחלה לכתוב, להלחין ולשיר בילדותה. למדה ברימון בית ספר למוסיקה בשנת 2010.
בשנים 2012–2013 הובילה את ההרכב Daniel Krief & Black Guru וכתבה את האלבום "sun&moon".
בתחילת 2013 הוקלט בסנגל חלקו הראשון בו שולבו אומנים סנגליים מהשורה הראשונה. בנוסף הופיע ההרכב במגוון מועדונים ואירועים הומניטריים (בחסות שגרירות ישראל בסנגל) בשיתוף אמנים כמו: עומר פנה , דידיה אוודי  ודודו אנדאיה רוז .

בשנת 2014, הצטרפה כזמרת בלהקת טיפקס, לאחר ששלחה לסולן הלהקה קובי אוז שיר שכתבה לביצועו והוא הזמין אותה לבצע קולות רקע באלבום הקאברים לשירי אריק איינשטיין, "חלום בעקבותייך", שיצא בשנת 2015. לאחר מכן, הציע לה אוז להיות חלק מהלהקה.

בשנת 2016 יצא השיר הראשון של הלהקה בהשתתפותה, "מי הפרובינציאל?", הסינגל המוביל מתוך האלבום "עבודת כפיים", שיצא לאור באותה השנה, ובו השתתפה כסולנית. הופעתה באלבום זכתה לשבחים מצד מבקרי המוזיקה.

בשנת 2018 הוציאה את סינגל הבכורה שלה, והראשון מתוך אלבום הבכורה, "תורי לומר", שנכנס לפלייליסט של תחנת הרדיו גלגלצ. באותה השנה, הוציאה סינגלים נוספים מהאלבום: "בית" "יודעת את הכל". מתוך האלבום. בהמשך אותה השנה, הוציאה את האלבום, "תורי לומר", בהפקתו המוזיקלית של גיא מוזס, שזכה לשבחים רבים ממבקרי המוזיקה.

בשנת 2020 ביצעה יחד עם תומר יוסף את השיר "שני חלקים בתוך השלם" במסגרת הפרויקט "צו השעה", לתמיכה בתעשיית המוזיקה הישראלית, שנפגעה ממשבר הקורונה בישראל.
בשנת 2021 דניאל סיימה את דרכה בלהקת טיפקס למען קריירת הסולו שלה.

בשנת 2022 הוציאה את השיר "כסף" שנכנס לפלייליסט של תחנת הרדיו גלגלצ.
ובקיץ 2022 הוציאה דניאל את אלבומה השני ״יש לאן לחזור״ בהפקה מוזיקלית של תומר יוסף.

בשנת 2025 יצאה אלבומה השלישי "לחיות".

## דיסקוגרפיה
### אלבומי אולפן
* 2019: תורי לומר
* 2022: יש לאן לחזור
* 2025: לחיות

### עם טיפקס
2016: עבודת כפיים

## קישורים חיצוניים

## הערות שוליים

קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:מוזיקאיות ישראליות
קטגוריה:מוזיקאים ישראלים
קטגוריה:ישראליות שנולדו ב-1991
קטגוריה:ישראלים שנולדו ב-1991
תהילים מ"ה

**תהילים מ"ה** הוא המזמור הארבעים וחמישה בספר תהילים. 

על פי כותרת המזמור, כתיבת המזמור מיוחסת לבני קורח. מזמור זה הוא מזמור שבח לה' ומסווג כמזמור מלך. 

## מבנה המזמור

ניתן לחלק את המזמור לשני חלקים פרט לכותרת ולפתיחה (פסוקים א'-ב') והפסור החותם את המזמור (פסוק י"ח). בחלקו הראשון (פסוקים ג'-ח') משבח משורר תהילים את מלכו, ומעלה על נס את מעלותיו. חלקו השני (פסוקים ט'-י"ז) תיאור החתונה ודברי שבח לכלה.

## מהות המזמור ותוכנו
מזמור מ"ה הוא מזמור מלך וכותרתו "שִׁיר יְדִידֹת" הוא ביטוי יחידאי במקרא. בשירה זאת באה לידי ביטוי האהדה לה רוחש המשורר למלך.

חוקרי המקרא העלו מספר השערות מהו נשוא המזמור ועניינו:

* יש שטענו כי מזמור זה הוא מזמור חתונה, וזאת על פי מופעיה של המילה 'דוֹד' שהוא כינויו של החתן בשיר השירים. 
* נפתלי טור-סיני סבר כי השיר הוקדש לשלמה וזאת כי בכותרת 'יְדִידֹת' יש רמז לשמו השני של שלמה, ידידיה. 
* על פי חלקו השני של המזמור יש שסברו כי לשיר זיקה ליום חתונתו של המלך. חוקר המקרא סיגמונד מובינקל טען כי זהו המזמור היחידי שניתן לסווגו כהמנון למלך. 
* יש שטענו כי המזמור מכוון לשלמה אשר הביא זהב מאופיר ומידע זה נכון לתקופתו. 
* אחרים טוענים כי המזמור מתכוון לדוד וזאת מתיאור מעלותיו של המלך המתוארות במזמור ומופיעות כבר בסיפור משחיתו ב.
* דעה נוספת היא כי את המזמור נשא אחאב בעת נישואיו לאיזבל וזאת מן הכתוב: "מִן-הֵיכְלֵי שֵׁן" הרומזים לארמונו של אחאב.

## פרשנות המזמור
בתחילת המזמור נאמר: "למנצח על שושנים". בדבר כוונת המשורר נאמרו מספר פירושים: 

* יש שסברו כי שושנים הם כלי הנגינה שבהם נגנו בעת קריאת השיר וייתכן כי זהו שמה של היצירה אשר נוגנה. 
* רבי ישראל נג'ארה פירש כי השושנים הנזכרות בכותרת הם מטאפורה לצדיקים אותם מלקט ה' בגן. 

בנוסף למזמור זה התבנית "עַל-שֹׁשַׁנִּים". מופיעה במזמור ס"ט ובשינוי קל: " "אֶל-שֹׁשַׁנִּים"" במזמור פ'.

## בתרבות
* **רחש ליבי** - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום **אמת** ניגוני חסידי פיטסבורג 11.

## ראו גם
* כל כבודה בת מלך פנימה
* מלכת אופיר עם תכשיטי זהב

## קישורים חיצוניים

## הערות שוליים

מה
יחסי אינדונזיה–קמבודיה

**יחסי אינדונזיה–קמבודיה** הם היחסים הדו-צדדיים של קמבודיה ואינדונזיה. מאז שנוסדו יחסים דיפלומטיים בשנות ה-60, אינדונזיה הייתה תומכת איתנה לשלום ויציבות בקמבודיה. בשנת 1992 סיפקה אינדונזיה כוחות לרשות המעבר של האו"ם בקמבודיה, ותמכה בחברות קמבודיה באיגוד מדינות דרום-מזרח אסיה בשנת 1999. קמבודיה העריכה שאינדונזיה סייעה לה בעקביות, במיוחד בבניית יכולות. שתי המדינות חברות בארגון המדינות הבלתי-מזדהות ואיגוד מדינות דרום-מזרח אסיה.

## היסטוריה
[ממוזער|ביקור מלך קמבודיה באינדונזיה בשנת [1964. המלך נורודום סיהנוק והמלכה מוניק מתקבלים בברכה על ידי הנשיא סוקרנו.]]
מערכת היחסים בין אינדונזיה העתיקה לקמבודיה מתוארכת לממלכת צ'נלה וג'אווה סיילנדרה וגם מסריג'איה; הוזכר כי המלך ג'ייאווארמן השני התגורר תקופה מסוימת בג'אווה בתקופת שלטונו של סיילנדרס, ובשנת 802 הכריז על ריבונות קמבודיה מג'אווה והכריז על עצמו כמונרך אוניברסלי ובכך התחיל את תקופת אנגקור. ישנם קווי דמיון בולטים בין מקונג באקונג מהמאה ה-9 לבין מקדש בורובודור, מה שמרמז כי בורובודור שימש כאב-טיפוס של באקונג. בוודאי היו חילופי מבקרים, אם לא משלחות, בין האימפריה החמרית לסיילנדרס בג'אווה, והעבירו לקמבודיה לא רק רעיונות, אלא גם פרטים טכניים ואדריכליים.

קמבודיה השתתפה בוועידת באנדונג, שהתקיימה באפריל 1955. הוועידה הובילה להקמתה של המדינות הבלתי-מזדהות. בשנת 1956 הכירה אינדונזיה בקמבודיה כמדינה ריבונית, ובשנה שלאחר מכן שתי המדינות כוננו יחסים דיפלומטיים בשנת 1957. בשנת 1960 פורסמה אינדונזיה את הסכם הידידות עם ממלכת קמבודיה באמצעות החוק UU 8/1960.

במהלך ממשל סוקרנו בשנות ה-60 ביקר נשיא אינדונזיה בקמבודיה והנסיך נורודום סיהנוק ביקר באינדונזיה. בשנת 1992 אינדונזיה הייתה בין המדינות שסיפקו כוחות לרשות המעבר של האו"ם בקמבודיה כדי לסייע לקמבודיה במאמץ ביטחוני ושלום. אינדונזיה גם בירכה ותמכה בחברות קמבודיה באיגוד מדינות דרום-מזרח אסיה בשנת 1999.

## יחסים כלכליים
אינדונזיה וקמבודיה חתמו על הסכם פטור מוויזה ביוני 2010. חתימת ההסכם נועדה לשפר לא רק את היחסים של שתי המדינות, אלא גם את יחסי הגומלין בין אנשי העסקים של המדינות. יחסי המסחר בין קמבודיה לאינדונזיה הראו עלייה מתמדת. על פי הנתונים העדכניים ביותר של משרד המסחר בקמבודיה, היקף הסחר הדו-צדדי אשתקד2היה 2סתכם ב-מיליון דולר, עלייה של 10 אחוזים בהשוואה לשנה הקודמת.

אינדונזיה מבקשת לשפר את הסחר וההשקעות בקמבודיה, ובאוגוסט 2012 חתמה על עסקה לייבוא של כמאה אלף טון אורז מדי שנה מקמבודיה.

## ביטחון
מבחינה היסטורית שתי המדינות חלקו יחסים צבאיים קרובים. קופאסוס האינדונזי אימן וסייע בהקמת גדוד קומנדו קמבודי עוד בשנת 1972, שנלחם בשלב האחרון של מלחמת האזרחים הקמבודית בשנים 1970–1975.

קמבודיה וגם תאילנד סומכים על אינדונזיה כמשקיפה הוגנת ונטולת פניות כדי לפתור מחלוקות פנים באיגוד מדינות דרום-מזרח אסיה. תאילנד וקמבודיה הסכימו לאפשר למוניטורים אינדונזיים לצאת לגבול בין שתי המדינות כדי לסייע במניעת עימותים צבאיים נוספים ואינדונזיה מונתה כמשקיפה בסכסוך הגבול בין קמבודיה ותאילנד.

## נציגויות דיפלומטיות
* קמבודיה מחזיקה באינדונזיה שגרירות בג'קרטה.
* אינדונזיה מחזיקה בקמבודיה שגרירות בפנום פן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נקראסובקה

**נקראסובקה** (ברוסית: **Некрасовка**) היא נפה של המחוז הדרום-מזרחי של העיר הפדרלית מוסקבה, שברוסיה. שטח הנפה הוא 11.47 קמ"ר ואוכלוסייתו מונה 83,525 תושבים (2020).

נקראסובקה  היא אחת הנפות הצומחות ביותר במוסקבה בעיקר בשל הדיור הנגיש ביותר בגבולות העיר, בעיקר בנפה מאוכלסות משפחות צעירות עם מספר ילדים.

אף על פי שנקראסובקה אחת הנפות החדשות ביותר במוסקבה זה לא המקום היוקרתי ביותר לחיות בו. הנפה בולטת במיקומה הלא טוב - היא ממוקמת במחוז הדרום-מזרחי של מוסקבה מחוץ לכביש הטבעת של מוסקבה. טריטוריה זו מאופיינת באקולוגיה שלילית ובמצב תחבורתי קשה. אזור התעשייה תופס יותר משליש משטח הנפה.

תחנת מטרו "נקראסובקה"  ממוקמת בנפה.

## קישורים חיצוניים

* 

קטגוריה:מוסקבה: נפות
מקסוול גורדון לייטפוט

**מקסוול גורדון לייטפוט** (באנגלית: **Maxwell Gordon Lightfoot**; 19 ביולי 1886 – 27 בספטמבר 1911) היה אמן וצייר מליברפול, שנודע בזכות תיאורי סצנות פסטורליות ואיורי דמויות.

## ראשית חייו
לייטפוט נולד ברחוב גרנבי, ליברפול, השני מבין חמישה ילדים לוויליאם הנרי לייטפוט ואשתו מקסוול גורדון לינדסי (לינדסי קיבלה שם גברי ככבוד לאביה שאבד בים זמן קצר לפני לידתה). ויליאם לייטפוט היה סוכן ביטוח ומתווך. המשפחה עברה להלסבי בצ'שייר, שם נכנס לייטפוט לבית הספר לאמנות של צ'סטר בשנת 1901. המשפחה עברה חזרה לליברפול בשנת 1905, והוא השתתף בשיעורי ערב. הוא הפך לחניך בהדפסות צבע – כרומוליטוגרף בחברת דפוס מסחרית, שהתמחתה בהדפסת קטלוגים של זרעים. באותו הזמן המשיך לייטפוט לצייר והציג עבודה בתערוכת הסתיו של ליברפול ב-1907.

## חינוך והכרה
בשנת 1907 עבר לייטפוט ללונדון כדי להתחיל ללמוד בבית הספר לאמנות של סלייד. למדו איתו שם קריסטופר נווינסון, מארק גרטלר, אדוארד וודסוורת' וסטנלי ספנסר. בבית הספר הוא זכה במספר פרסים, כולל פרס ראשון בציור דמות וציור ראש כאחד. עד שלייטפוט עזב את סלייד בדצמבר 1909, הוא צייר נופים פסטורליים וקומפוזיציות של דמויות, לעיתים קרובות בעזרת דיו חום. הוא ייצר מספר דיוקנאות של אם וילדים שהם רישומים רגישים ומבוצעים היטב.

לייטפוט הציג בתערוכת הסתיו של ליברפול ב-1909 והיו בה שלושה נופים שהוצגו בתערוכת החורף החדשה במועדון האנגלי.
ממוזער|מקסוול לייטפוט, רישום של נערה, 1910 לערך
בפברואר 1911, לייטפוט יחד עם סטודנטים לשעבר של סלייד, קיימו תערוכה עם ונסה בל בגלריה המועדון האלפיני בלונדון. סקירת ה"הטיימס" נתנה ללייטפוט ולגרטלר שבחים מיוחדים. עבודתו של לייטפוט הרשימה כל כך את ספנסר גור, שהוא הציע את לייטפוט כאחד משישה-עשר החברים המקוריים בקבוצת קמדן טאון. לייטפוט התקבל והציג ארבע עבודות בתערוכה הראשונה של קבוצת קמדן טאון שהתקיימה בגלריית קרפקס ביוני 1911.

שניים מציורי הדמות שלו, "אם וילד" ו"ילד עם חישוק" שהוצגו בתערוכה, היו שונים לחלוטין מכל מה שהופיע בה ולייטפוט עזב את הקבוצה מיד עם סגירת התערוכה.

## מוות
בשנת 1911 לייטפוט התארס לאישה שפגש שנה קודם. בספטמבר 1911, מעט לפני שהיה אמור לבקר בליברפול כדי להציג את ארוסתו החדשה לקרוביו, הוא התאבד בביתו בפרימרוז היל. לדברי הצייר אדריאן אלינסון, ארוסתו הייתה דוגמנית אמנות והייתה אישה מופקרת. אהבתו אליה עיוורה אותו וגילויו האמת עליה הניע אותו לקיצוניות של ההתאבדות.

לייטפוט התאבד על אף שהייתה לו תוכנית תערוכה בגלריית קרפקס. לא נמצאו בסטודיו שלו ציורים ונראה כי לייטפוט כנראה הרס אותם.

## קישורים חיצוניים

* עשרה ציורים של מקסוול גורדון לייטפוט, באתר Art UK

## הערות שוליים

קטגוריה:ציירים בריטים
קטגוריה:בריטים שנולדו ב-1886
קטגוריה:בריטים שנפטרו ב-1911
וארושלד

**וארושלד** (בהונגרית: **Városlőd**) הוא כפר במחוז וספרם שבמרכז הונגריה.
כמו יישובים רבים באירופה גם בוארושלד מספר התושבים נמצא בירידה. כך, בשנת 1990 חיו ביישוב 1,454 תושבים, ובשנת 2019 מספר התושבים עמד על 1,258.

## יהודי וארושלד
בוארושלד חיו יהודים בתקופות זמן שונות:

## קישורים חיצוניים

* 

## הערות שוליים

קטגוריה:הונגריה: כפרים
קוטלובקה

**קוטלובקה** (ברוסית: **Котловка**) הוא ראיון של המחוז הדרום-מערבי של העיר הפדרלית מוסקבה, שברוסיה. שטח הראיון הוא 3.944 קמ"ר ואוכלוסייתו מונה 65,992 תושבים (2020).

לתבליט הראיון אופי הררי בולט עם הפרש גובה של עד 25 מטר. שני הנהרות הזורמים לכאן השפיעו רבות על תבליט הראיון. הגדול ביותר הוא קוטלובקה, אורכו 7.5 ק"מ. יובלו השמאלי של נהר קוטלובקה, אורכו 3.5 ק"מ, ששטחי מישור הצפה שלו הם אזורי טבע מוגנים.

אין תחנת מטרו אחת בשטח ראיון קוטלובקה. התחנות הקרובות ביותר הן התחנות נגורנאיה, נחימובסקי פרוספקט, אקדמיצ'סקאיה ופרופסויוזנאיה הממוקמות בראיונים הסמוכים, כמו גם תחנת קרימסקאיה של הטבעת המרכזית של מוסקבה, הממוקמת על הגבול הצפוני של הראיון.

## אתרים ראויים לציון
* כנסיית האופרוזין המוסקבאי
* פארק "סוסנקי"
* אחוזת צ'ריומושקי-זנמנסקויה

## קישורים חיצוניים

* 

קטגוריה:מוסקבה: נפות
מזרח דגונינו

**מזרח דגונינו** (ברוסית: **Восточное Дегунино**) הוא ראיון של המחוז הצפוני של העיר הפדרלית מוסקבה שברוסיה. שטח הראיון הוא 3.77 קמ"ר ואוכלוסייתו מונה 99,112 תושבים (2020).

שטח הראיון מורכב כמעט כולו מהחלק המערבי של יישוב בסקודניקובו, שהוקם בשנת 1938 וחלקו המזרחי הוא חלק מאלטופייבו.

בשנת 1960 התקבלה החלטה להרחיב את גבולות מוסקבה לכביש הטבעת של מוסקבה החדש. אז השטח של הראיון העתידי הפך לחלק מאדמת הבירה. גבול החלוקה המנהלית-טריטוריאלית עבר לאורך קו הרכבת סביולובסקאיה.

בין ראיוני מוסקבה, מזרח דגונינו מדורגת במקום ה-4 מבחינת צפיפות האוכלוסייה.

## קישורים חיצוניים

* 

קטגוריה:מוסקבה: נפות
סורת א-נאזעאת

**סורת א-נאזעאת** (בערבית: **النازعات**) היא הסורה ה-79 בקוראן, והיא מונה 46 פסוקים. שם הסורה נלקח מהפסוק הראשון בה, ומשמעותו היא "הלוקחים בחזקה".

## נושאי הסורה
הסורה נפתחת בשבועות שאללה נשבע לכאורה במלאכים הנוטלים את הנשמה ובמלאכים אשר לכאורה ממהרים לבצע את הוראותיו, ובאלה אשר מנהלים לכאורה את ענייני היקום לפי רצונו האלוהי.

הנושא העיקרי של הסורה הוא תחיית המתים והחיים שאחרי המוות.

כמו כן, הסורה מזכירה בקצרה גם את סיפורם של משה ופרעה.

## חשיבות הסורה במסורת
על פי אחת המסורות האסלאמיות, אדם שמקפיד לקרוא את הסורה הזאת יעזוב את העולם הזה מסופק, יקום לתחייה מסופק, ויכנס לגן העדן מסופק.

## קישורים חיצוניים

## הערות שוליים

קטגוריה:סורות